cyanic-selkie/wikianc huggingface dataset:
গার্ল ইন মিরর
সংস্করণ
২০০৯ সালে এই চিত্রকলার একটি সংস্করণ অনুমতি ছাড়া বিক্রয় করার কারণে একটি আইনি বিতর্ক দেখা দেয়। এই কাজের আরেকটি সংস্করণ ক্রিস্টির (নিউ ইয়র্ক, রকফেলার প্লাজা) পোস্ট যুদ্ধের নিলামে বিক্রি হয়েছিল এবং একই সন্ধায় ১০ই নভেম্বর, ২০১০ সালে এটি $৪৮,৯৮,৫০০ (প্রিমিয়াম) বিক্রি হয়, যদিও এটি শুধুমাত্র $ ৩-৪ মিলিয়নের মধ্যে বিক্রি করার আশা করেছিল। অধিকাংশের মতে, আয়নার মধ্যে মেয়ের আটটি সংস্করণ রয়েছে। যাইহোক, রয় লিকতেনস্তাইন ফাউন্ডেশনের ক্লেয়ার বেল বলেন যে, "লিও কাস্টেলি গ্যালারি পরিসংখ্যার রেকর্ড অনুযায়ী ১৯৬০ সালে যেখানে লিকতেনস্তাইন দেখিয়েছেন সেখানে বলা হয়েছে যে, এই কাজের ১০টি সংস্করণ থাকতে পারে, তাদের মধ্যে কিছু মূল প্রমাণাদি রয়েছে।" একটি সংস্করণ ২০০৮ সালে নিউ ইয়র্কে গাগোসিয়ান গ্যালারিতে প্রদর্শিত হয়। এই কাজের পূর্ববর্তী তিনটি নিলামে যথাক্রমে বিক্রয় হয়েছিল: ৫ই মে, ১৯৮৬ সালে সাদ্যবেইস নিউ ইয়র্কে $১,০০,০০০ ইউএসডি (হাম্মার), ৪ই মে, ১৯৮৭ সালে সাদ্যবেইস নিউ ইয়র্কে $১,৫০,০০০ ইউএসডি (হাম্মার), এবং ১৫ই মে, ২০০৭ সালে সাদ্যবেইস নিউ ইয়র্কে $৩৬,০০,০০০ ইউএসডি (হাম্মার)/$৪০,৭২,০০০ (প্রিমিয়াম)।
২০১২ মামলা
১৮ই জানুয়ারি, ২০১২ সালে ম্যানহাটানের নিউ ইয়র্ক স্টেট কোর্টে একটি মামলা দায়ের করা হয় যা আগে দুই ফেডারেল মামলার সাথে সম্পর্কিত ছিল। চিত্রকলার অবস্থার সম্মতির অভাব এবং প্রতারণামূলক মিথ্যা বর্ণনা উভয়ই মামলার অভিযোগ ছিল। মামলাটি ছিল $১০ মিলিয়নের শাস্তিমূলক ক্ষতিপূরণসহ, $১৪ মিলিয়ন ডলারের। ৯৩ বছর বয়সী জান কাউলেস দাবি করে যে, ২০০৮ সালে তার ছেলে নিউ ইয়র্ক আর্ট ডিলার চার্লস কাউলেস, তার অনুমতি ছাড়া "আয়নার মধ্যে মেয়ে" চিত্রকলাটির একটি সংস্করণ বিক্রি জন্য ল্যারি গাগোসিয়ানে স্থানান্তরিত করে। মামলাতে দাবি করা হয় যে, গাগোসিয়ানে জালিয়াতির মাধ্যমে চিত্রকলার ক্ষতিগ্রস্ত করা হয়েছে। ২০০৯ সালের আগস্ট ও ডিসেম্বরের মধ্যে একে $২ মিলিয়নে বিক্রি করা হয় এবং এতে $১ মিলিয়ন কমিশন চার্জিং পরিবর্তে, $৩ মিলিয়ন বা উপরে বিক্রি করলে আনুমানিক নিম্নে $৫,০০,০০০ কমিশন দেওয়া হবে। ২০০৮ সালের গ্রীষ্মের সময় "রয় লিকতেনস্তাইন: গার্লস" গাগোসিয়ান গ্যালারিতে প্রদর্শনীতে দেখানো হয়, ফলস্বরূপ, গ্যালারিতে "আয়নার মধ্যে মেয়ে" দুটি সংস্করণের একটি এক পর্যায়ে ক্ষতিগ্রস্ত হয়। কাউলেস সংস্করণের নোটে কোন ক্ষতির সম্ভাবনা পাওয়া যায়নি এবং গাগোসিয়ানের কাজের আন্তর্জাতিক মার্কেটিং অক্ষত অবস্থায় সাথে সামঞ্জস্যপূর্ণ ছিল।
কক্ষকীয় সংকরায়ণ
রসায়নে কক্ষকীয় সংকরায়ণ (Orbital hybridization) হল দুই বা ততোধিক পারমাণবিক কক্ষক-এর মিশ্রণ ও নতুন সংকর কক্ষকের সৃষ্টি যার আকার, আকৃতি, শক্তি সবকিছুই সাধারণ কক্ষকের থেকে আলাদা। এটি যোজনী বন্ধন তত্ত্বকে সমর্থন করে। যেমন, কার্বন মিথেন অণু গঠনের সময় চারটি হাইড্রোজেন-এর প্রতিটির সঙ্গে একটি সমযোজী একবন্ধন গঠন করে। এই বন্ধন চারটি কার্বনের চারটি sp3 ও চারটি হাইড্রোজেনের প্রতিটির একটি s কক্ষকের মুখোমুখি সংযোগের ফলে সৃষ্ট ও এর আকৃতি চতুস্তলকীয়। এটি অণুর জ্যামিতি বর্ণনা করতে সক্ষম। সাধারণত যে কক্ষকগুলির শক্তির তফাত কম বা খুব একটা বেশি না, তারা সংকর কক্ষক গঠনে অংশ নেয়।
ইতিহাস
রসায়নবিদ লিনাস পাউলিং মিথেন অণুর গঠন ব্যাখ্যা করতে গিয়ে প্রথম সংকরায়ণের ধারণা দেন (১৯৩১)। তিনি লক্ষ্য করেন মিথেন এর চারটি C—H বন্ধনই সমান দৈর্ঘ্যের ও সমান শক্তিবিশিষ্ট। অথচ কার্বনের একটি s ও তিনটি p কক্ষক বর্তমান যাদের শক্তির তফাত বর্তমান। s ও p কক্ষক আবার নিজেদের সাথে ৯০° কোণে থাকে কিন্তু, C—H বন্ধন গুলি নিজেদের মধ্যে ১০৯.৫° কোণে আনত। তখন তিনি s ও p উভয়ের সংকরায়ণের ফলে সৃষ্ট সংকর কক্ষকের ধারণা দেন, যাদের ধর্মাবলী s ও p এর সাথে মেলেনা, এদের শক্তিস্তর s ও p এর মধ্যবর্তী। মিথেনের ক্ষেত্রে sp3 সংকরায়ণের কথা তিনি বলেন যেহেতু একটি s কক্ষক ও তিনটি p কক্ষকের সংকরায়ণের ফলে সংকর কক্ষকের সৃষ্টি।
আণবিক জ্যামিতি ও সংকরায়ণ
সংকরায়ণ অণুর আকৃতি ব্যাখ্যা করতে সাহায্য করে, যেহেতু বন্ধনের মধ্যে কোণগুলি প্রায় সংকর কক্ষকের মধ্যেকার কোণের সমান। এটি যোজ্যতা কক্ষ ইলেক্ট্রন-জোড় বিকর্ষণ (VSEPR) তত্ত্ব এর বিপরীতে, যা ভ্যালেন্স-বন্ড বা অরবিটাল তত্ত্বের পরিবর্তে অভিজ্ঞতামূলক নিয়মের ভিত্তিতে আণবিক জ্যামিতির পূর্বাভাস দিতে ব্যবহার করা যেতে পারে।
আঁকড়ে ধরা
আঁকড়ে ধরার ঘটনা বিশ্বব্যাপী ঘটে। কোনো কোনো দেশে এটি একটি নিয়মিত ঘটনা। কিছু কিছু দেশে ভিড়ের মধ্যে বা জনাকীর্ণ স্থানে নারীদের নিতম্ব আঁকড়ে ধরা বা নিতম্বে চাপড় মারা নিত্যনৈমিত্তিক ঘটনা। অনেক দেশে অনাকাঙ্ক্ষিতভাবে কোনো ব্যক্তির শরীরের যে কোনো অংশ আঁকড়ে ধরা বেআইনি, এবং প্রায় সকল দেশেই এটি অগ্রহণযোগ্য আচরণ হিসেবে বিবেচিত হয়। বিংশ শতাব্দীর মাঝামাঝিতে ইতালিতে পুরুষ কর্তৃক নারীদের নিম্নাঙ্গ চেপে ধরা একটি দৈনন্দিন বিষয় ছিল, কিন্তু 'আঁকড়ে ধরা' শব্দগুচ্ছটি তখন প্রচলিত ছিল না। জাপানে বাস ও ট্রেনে নারীদের আঁকড়ে ধরার ঘটনা এত বেশি ঘটে যে সেখানকার কর্তৃপক্ষ 'আঁকড়ে ধরা'র বিরুদ্ধে অভিযান চালিয়েছে, যা প্রচারমাধ্যমের দৃষ্টি আকর্ষণ করেছে এবং সাম্প্রতিক বছরগুলোতে এ বিষয়ে পর্যবেক্ষণ আরম্ভ হয়েছে। ভারত, নেপাল এবং বাংলাদেশসহ দক্ষিণ এশিয়ার বিভিন্ন অংশে নারীদের প্রকাশ্যে আঁকড়ে ধরা বা যৌন হয়রানি করাকে সাধারণত ইভটিজিং নামে অভিহিত করা হয়।
জাপান
জাপানে যেসব পুরুষ প্রকাশ্যে নারীদের আঁকড়ে ধরে তারা চিকান (痴漢, チカン, or ちかん) নামে পরিচিত; এবং এই শব্দটি দ্বারাই জাপানে 'আঁকড়ে ধরা'কে বুঝানো হয়। জনাকীর্ণ ট্রেন নারীদের আঁকড়ে ধরার একটি সাধারণ স্থান এবং ২০০১ সালে পরিচালিত একটি জরিপ অনুযায়ী, ট্রেনে যাতায়াতকারী ৭০ শতাংশের বেশি ছাত্রীকে আঁকড়ে ধরা হয়েছে । এই সমস্যা সমাধানের লক্ষ্যে কিছু রেলওয়ে কোম্পানি কেবল নারীদের জন্য যাত্রীবাহী গাড়ি চালু করেছে । জনাকীর্ণ ট্রেন নারীদের আঁকড়ে ধরার একটি দৈনন্দিন স্থান হলেও আরেকটি এরকম স্থান হচ্ছে বাইসাইকেল পার্কিং অঞ্চলসমূহ, যেখানে সাইকেলের তালা খোলার জন্য ঝুঁকে থাকা নারীরা আক্রমণের লক্ষ্যবস্তুতে পরিণত হয়।
অভীক চৌধুরী
অভিক চৌধুরী (জন্ম ১৬ নভেম্বর ১৯৮৪) একজন ভারতীয় প্রাক্তন ক্রিকেটার। তিনি ২০০৮ সালে বাংলার হয়ে সাতটি প্রথম-শ্রেণীর ম্যাচ খেলেন।
বিজয় কুমার হাঁসদাক
বিজয় কুমার হ্যান্সডাক হলেন একজন ভারতীয় রাজনীতিবিদ, যিনি ঝাড়খণ্ড মুক্তি মোর্চার রাজনীতির সাথে যুক্ত। তিনি ষোড়শ ও সপ্তদশ লোকসভা নির্বাচনে রাজমহল লোকসভা কেন্দ্রের লোকসভা সদস্য হিসেবে নির্বাচিত হন।
দ্য ফুটবল অ্যাসোসিয়েশন
দ্য ফুটবল অ্যাসোসিয়েশন (The Football Association, ; এছাড়াও সংক্ষেপে এফএ নামে পরিচিত) হচ্ছে ইংল্যান্ড, জার্সি, বেইলিউইক অফ গার্ন্সলি এবং আইল অফ ম্যানের ফুটবলের সর্বোচ্চ নিয়ন্ত্রক সংস্থা। ১৮৬৩ সালে প্রতিষ্ঠিত এই সংস্থাটি ইউরোপ তথা পুরো বিশ্বের প্রাচীনতম ফুটবল সংস্থা। ফুটবল খেলার প্রথম অ্যাসোসিয়েশন হিসেবে প্রতিষ্ঠার ফলে এই সংস্থাটি তাদের নামে "ইংরেজ" শব্দটি ব্যবহার করে না। এটি প্রতিষ্ঠার ৪২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, অন্যদিকে প্রতিষ্ঠার ৯১ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এছাড়াও ফুটবল খেলার নিয়ম নির্ধারণকারী সংস্থা ইন্টারন্যাশনাল ফুটবল অ্যাসোসিয়েশন বোর্ডে (আইএফএবি) এই সংস্থাটির স্থায়ী সদস্যপদ রয়েছে। এই সংস্থার সদর দপ্তর ইংল্যান্ডের রাজধানী লন্ডনের ওয়েম্বলি স্টেডিয়ামে অবস্থিত।
এই সংস্থাটি ইংল্যান্ডের পুরুষ, নারী এবং যুব জাতীয় দলের পাশাপাশি ঘরোয়া ফুটবলে এফএ কাপের মতো প্রতিযোগিতার সকল কার্যক্রম পরিচালনা করে। এছাড়াও সংস্থাটি ব্রিটিশ অলিম্পিক অ্যাসোসিয়েশনের সদস্য হওয়ায় অলিম্পিকে গ্রেট ব্রিটেনের হয়ে অংশগ্রহণকারী ফুটবল দলের পুরুষ এবং নারী বিভাগের সকল কার্যক্রম পরিচালনা করে। যদিও এই সংস্থাটি ইংল্যান্ডের ফুটবল পদ্ধতির সর্বোচ্চ স্তর প্রিমিয়ার লীগের দৈনন্দিন কার্যক্রম পরিচালনা করে না, তবে উক্ত লীগের নিয়ম পরিবর্তন অথবা পরিমার্জন ও সভাপতি এবং কার্যনির্বাহী নিয়োগের ক্ষেত্রে এর একটি বিশেষ ভেটো ক্ষমতা রয়েছে। বর্তমানে দ্য ফুটবল অ্যাসোসিয়েশনের সভাপতির দায়িত্ব পালন করছেন গ্রেগ ক্লার্ক এবং সাধারণ সম্পাদকের দায়িত্ব পালন করছেন মার্ক বুলিংহ্যাম।
কিষাণ মজদুর
কিষাণ মজদুর (کسان مزدور, 'কৃষক-শ্রমিক') একটি উর্দু ভাষা (किसान-मजदूर), সাপ্তাহিক সংবাদপত্র, কলকাতা থেকে ভারতের কমিউনিস্ট পার্টি (মার্কসবাদী) দ্বারা প্রকাশিত।
কিষাণ মজদুর মে ১৯৬৮ সালে একটি প্রগতিশীল উর্দু সাপ্তাহিক হিসাবে সিপিআই(এম) এর ঘনিষ্ঠ ব্যক্তিদের দ্বারা প্রতিষ্ঠিত হয়েছিল। ১৯৬৯ সাল পর্যন্ত এটির প্রচলন ছিল প্রায় ২,০০০। মোহাম্মদ আমিন, সংসদ সদস্য এবং পশ্চিমবঙ্গের পরিবহন মন্ত্রী, ১৯৬৮-১৯৮৬ সালে কিষাণ মজদুরের সম্পাদক হিসেবে দায়িত্ব পালন করেন।
১৯৮৩ সাল পর্যন্ত কিষাণ মজদুরের অফিস চাঁদনি চকে ছিল, কিন্তু পরে আলিমুদ্দিন স্ট্রিটে সিপিআই(এম) রাজ্যের সদর দফতরে স্থানান্তরিত হয়।
২০১৪ সালের দিকে প্রকাশনাটি ১৫,৯৪০ প্রচলন দাবি করেছে।
পরমাণু সরবরাহকারী গোষ্ঠী
thumb|400px|ধূসর রঙের মাধ্যমে গোষ্ঠীসদস্যদের নির্দেশ করা হয়েছে
পরমাণু সরবরাহকারী গোষ্ঠী বা নিউক্লিয়ার সাপ্লায়ার্স গ্রুপ (ইংরেজি: Nuclear Suppliers Group বা NSG) একটি বহুজাতিক পারমাণবিক নিয়ন্ত্রণ সংস্থা। পরমাণু অস্ত্র উন্নয়নের ক্ষেত্রে উপাদানের রফতানি ও পুনর্স্থানান্তরণ নিয়ন্ত্রণ ও বিদ্যমান উপাদানের সুরক্ষার মাধ্যমে এই সংস্থা পরমাণু অস্ত্রসম্ভারের হ্রাসকরণের কাজে নিযুক্ত।
অংশগ্রহণকারী সরকারসমূহ
এনএসজির ৪৮টি সদশ্য দেশগুলি হল:
১৯(১)(এ)
১৯(১)(এ) হলো ২০২২ সালে মুক্তিপ্রাপ্ত মালয়ালম ভাষার নাটকীয় চলচ্চিত্র যা রচিত ও পরিচালনা করেছেন ইধু ভিএস (এই চলচ্চিত্রটি পরিচালনার মাধ্যমে পরিচালনায় অভিষেক) এবং ছবিটি প্রযোজনা করেছেন আন্তো জোসেফ ও নীতা পিন্টো। ছবিতে প্রধান চরিত্রে অভিনয় করেছেন নিত্যা মেনন, বিজয় সেতুপতি ও ইন্দ্রজিৎ সুকুমারন। মার্কনি মাথাই চলচ্চিত্রের পর বিজয় সেতুপতির এটি দ্বিতীয় মালায়ালাম চলচ্চিত্র। ২০২২ সালের ২৯ জুলাই ছবিটি সরাসরি ওটিটি প্ল্যাটফর্ম ডিজনি+হটস্টার-এ মুক্তি পায়।
ডার্লিং নদী
right|thumb|250px|বার্ক শহরের কাছে ডার্লিং নদী right|thumb|250px|অস্ট্রেলিয়ার মানচিত্রে ডার্লিং নদীবিধৌত এলাকাডার্লিং নদী (Darling) দক্ষিণ-পূর্ব অস্ট্রেলিয়ার একটি নদী এবং দেশটির দীর্ঘতম নদী। কুইন্সল্যান্ডের গ্রেট ডিভাইডিং রেঞ্জের অনেকগুলি পাহাড়ি নদী একত্রে মিলিত হয়ে এর জন্ম দিয়েছে। ২৯৪৯ কিমি দীর্ঘ নদীটি দক্ষিণ-পশ্চিম দিকে নিউ সাউথ ওয়েল্‌স রাজ্যের শুষ্ক নিম্নভূমির মধ্য দিয়ে প্রবাহিত হয়ে ওয়েন্টওয়র্থে মারি নদীর সাথে মিলিত হয়েছে। এটি মারি নদীর বৃহত্তম উপনদী। ১৮৪৪ খ্রিষ্টাব্দে চার্ল্‌স স্টিউয়ার্ট এই নদীর গতিপথ আবিষ্কার করেন। ডার্লিঙের উপর অবস্থিত সবচেয়ে বড় শহরের নাম ব্রোকেন হিল। এর তীরের অন্যান্য শহরগুলির মধ্যে আছে বার্ক, ব্রেওয়ারিনা ও উইল্কানিয়া। নদীটির প্রধান উপনদী বারওয়ন। এটি নিউ সাউথ ওয়েলস ও কুইন্সল্যান্ড রাজ্যের সীমান্তের অংশবিশেষ গঠন করেছে।
ডার্লিং বর্তমানে কীটনাশক দূষণের শিকার এবং খরায় মাঝে মাঝেই শুকিয়ে যায়।
ফতেহপুরী মসজিদ
ফতেহপুরী মসজিদ সপ্তদশ শতকের একটি মসজিদ, যা ভারতের রাজধানী অঞ্চল দিল্লির চাঁদনি চকে অবস্থিত দিল্লির প্রাচীনতম রাস্তার পশ্চিম প্রান্তে অবস্থিত। এর অবস্থান চাঁদনী চকের বিপরীত প্রান্তে লাল কেল্লার বিপরীতে।
শের মোহাম্মদ করিমি
আফগানিস্তানে ১৯৭৮ সালে সাওর বিপ্লবের পরে, পশ্চিমা শিক্ষার কারণে করিমিকে পিডিপিএ কমিউনিস্ট পার্টি গ্রেপ্তার করে এবং কারাবন্দি করেছিল। তিনি ড মোহাম্মদ নজিবউল্লাহ সরকারের প্রতিরক্ষা মন্ত্রণালয়ের সময়ে পরিচালক হিসাবে নিযুক্ত ছিলেন। তাঁর অনেক কমিউনিস্ট সহকর্মী এবং বেশিরভাগ আফগান অফিসার কর্পসের বিপরীতে, করিমি কখনও সোভিয়েত ইউনিয়নে প্রশিক্ষণ নেননি। ২০০১ সালের শেষদিকে তালেবান সরকার অপসারণ না হওয়া পর্যন্ত তাকে পাকিস্তানে নির্বাসনে বাধ্য করা হয়েছিল।
কারিমি ফেব্রুয়ারি ২০১০ সালে উত্তর ক্যারোলিনার ফোর্ট ব্র্যাগে তার বিশেষ-অভিযানের মূলে ফিরে আসেন। এর আগে, তিনি আফগান প্রতিরক্ষা মন্ত্রণালয়ের অপারেশন চিফ হিসাবে কাজ করেছিলেন।
শিক্ষা
করিমি ইশরবান উচ্চ বিদ্যালয় পশতু, দারি এবং ইংরেজিতে সম্পূর্ণ করেছেন। তিনি প্রাথমিক শিক্ষা সা-তে এবং তারপরে কাবুলের একটি সামরিক উচ্চ বিদ্যালয় অর্জন করেন।
গোয়াইনঘাট উপজেলা
গোয়াইনঘাট বাংলাদেশের সিলেট জেলার অন্তর্গত একটি উপজেলা।
অবস্থান ও আয়তন
৪৮১.১৩ বর্গ কি.মি. জুড়ে অবস্থিত এই উপজেলার উত্তরে ভারতেরমেঘালয়, দক্ষিণে সিলেট সদর উপজেলা ও জৈন্তাপুর উপজেলা, পূর্বে জৈন্তাপুর উপজেলা ও পশ্চিমে কোম্পানীগঞ্জ উপজেলা। প্রধান নদী সারি নদী, গোয়ানইন নদী, পিয়ান নদী।
ইতিহাস
বাংলাদেশের উত্তর-পূর্ব প্রান্তে গোয়াইন নদীর তীরবর্তী কথিত ০৫ পরগনা (ধরগ্রাম, আড়াইখা, পিয়াইনগুল, পাঁচভাগ ও জাফলং) নিয়ে এই উপজেলা গঠিত। ১৮৩৫ সনের ১৬ মার্চ ব্রিটিশ কর্তৃক ভারত উপমহাদেশ দখলের দীর্ঘ ৯০ বছর পর জৈন্তা ব্রিটিশের অধিকারে আসে। জৈন্তা রাজের পতনের পর ১৮৩৬ সালে গোয়াইনঘাট সিলেট জেলা কালেক্টটরেটের অধিনে ন্যস্ত হয়। গোয়াইনঘাট বাজারে ১৯০৮ সালে ব্রিটিশ সরকার গোয়াইনঘাট থানা স্থাপন করেন। তখন থানাকে পুলিশ স্টেশন বলা হতো। বাংলাদেশ স্বাধীনতার পরে ১৯৮৩ সানের ১৫ এপ্রিল গোয়াইনঘাট থানার স্বীকৃতি পায়। পরবর্তীতে ১৯৮৩ সনের ১৯ শে জুলাই উপজেলায় রুপান্তরিত হয়।
জনসংখ্যার উপাত্ত
মোট জনসংখ্যা ২,৪১,৮৩৭ জন। জনসংখ্যার ঘনত্ব ৫০১ জন/বর্গ কি:মি:। পূরুষ ও নারীর অনুপাত যথাক্রমে ৫১.৮০% ও ৪৮.২০%।
শিক্ষা
এই উপজেলায় গড় শিক্ষার হার ৩২.৭%। সরকারি প্রাথমিক বিদ্যালয় আছে ১১৭টি, মাধ্যমিক বিদ্যালয় ২৯টি, মাদ্রাসা ৯টি ও কলেজ ৫ টি।
অর্থনীতি
উপজেলাটির কয়েকটি উল্লেখযোগ্য ব্যবসা হচ্ছে: পাথর ব্যবসা, কয়লা ব্যবসা, চুনা পাথর ব্যবসা, চা ও পান উৎপাদন। এখানে জাফলং, ফতেপুর ও গুলনী চা বাগান নামে ৩টি চা বাগান রয়েছে।
দর্শনীয় স্থান
দর্শনীয় স্থানের মধ্যে জাফলং, বিছনাকান্দি, রাতারগুল, পান্তুমাই, লালাখাল, লক্ষণ ছড়া, সাদাপাথর, বঙ্গবন্ধু হাইটেক পার্কসহ উল্লেখযোগ্য।
রাকেপ প্যাটেল
রাকেপ প্যাটেল (રાકેપ પટેલ; জন্ম: ১২ জুলাই ১৯৮৯) একজন কেনীয় আন্তর্জাতিক ক্রিকেটার। তিনি একজন ডানহাতি ব্যাটসম্যান, তবে মাঝে মাঝে অফ স্পিন বোলিংও করতেন।
কর্মজীবন
কেনিয়া সিলেক্ট দলের হয়ে উদ্বোধনী মৌসুমে তিনি তার একমাত্র পারফরম্যান্স করেছিলেন এবং নেদারল্যান্ড সফর এবং ২০০৯ সালের আইসিসি ওয়ার্ল্ড টি-টোয়েন্টি কোয়ালিফায়ার সহ ইউরোপ সফরের জন্য জাতীয় দলে ডাক পান।
৬ নম্বর অবস্থানে (১০৩) ব্যাট করার সময় সর্বোচ্চ টি-টোয়েন্টি স্কোর করার জন্য ডেভিড মালানের সাথে তার যৌথ রেকর্ড রয়েছে।
সেপ্টেম্বর ২০১৮ সালে, তাকে ২০১৮ আফ্রিকা টি-টোয়েন্টি কাপের জন্য কেনিয়ার স্কোয়াডে রাখা হয়েছিল । পরের মাসে, ওমানে ২০১৮ আইসিসি ওয়ার্ল্ড ক্রিকেট লিগ ডিভিশন থ্রি টুর্নামেন্টের জন্য কেনিয়ার স্কোয়াডে তাকে মনোনীত করা হয়।
২০১৯ সালের মে মাসে, উগান্ডায় ২০১৮-১৯ ICC T20 বিশ্বকাপ আফ্রিকা বাছাইপর্বের টুর্নামেন্টের আঞ্চলিক ফাইনালের জন্য তাকে কেনিয়ার স্কোয়াডে রাখা হয়েছিল। তিন ম্যাচে ১০৬ রান সহ আঞ্চলিক ফাইনালে কেনিয়ার হয়ে সর্বোচ্চ রান সংগ্রাহক ছিলেন তিনি।
গোলাপ ক্যাকটাস
গোলাপ ক্যাকটাস বা পাতা ক্যাকটাস এক ধরনের পাতাযুক্ত ক্যাকটাস, যা মধ্য আমেরিকার ছায়াময়, আর্দ্র বনাঞ্চলের স্থানীয় উদ্ভিদ। এটি একটি কাষ্ঠল উদ্ভিদ, কাঁচা গুল্মে বড় হয় কমলা, গোলাপি রং এর   ফুলের সাথে প্রায় ২ মিটার লম্বা হয়। এর ফুল গোলাপ সদৃশ।
বর্ণনা
একটি ঝোপঝাড় বা ছোট গাছ হিসাবে বৃদ্ধি পায় এবং ২থেকে ৮মিটার উঁচু। গুড়ি ১৫ সেন্টিমিটার ব্যাস পর্যন্ত পৌঁছে যায়। জলপাই-সবুজ পাতা এবং ধূসর বাদামী মসৃণ শাখা। পাতাটি ডালগুলিতে পর্যায়ক্রমে সাজানো হয় এবং স্পষ্টভাবে ৩ সেন্টিমিটার লম্বা এর পাপড়ি। পাতার ফলকটি ৬ থেকে ২০ সেন্টিমিটার লম্বা এবং ২ থেকে ৭ সেন্টিমিটার প্রশস্ত, উপবৃত্তাকার অথবা আয়তাকার। কাঁটাগুলি হয় বান্ডিলগুলিতে সমান্তরাল বা ব্যাপকভাবে ছড়িয়ে পড়ে। শাখাগুলিতে দীর্ঘ কাঁটা ৫ থেকে ১০ মিলিমিটার পর্যন্ত দীর্ঘ।
ফুলগুলি উজ্জ্বল লাল,কমলা এবং গোলাপী রং এর হয়ে থাকে। ফুলগুলি ৪ থেকে ৬ সেন্টিমিটার ব্যাসে পৌঁছায়।
ফলগুলির শীর্ষে কাটা থাকে রং হলুদ । এগুলি ভোজ্য কিন্তু টক স্বাদযুক্ত।
শ্রেণীবিন্যাস
গোলাপ ক্যাকটাস হিসাবে পরিচিত প্রজাতির প্রথম বিবরণটি ১৮২৮ সালে করেছিলেন কার্ল সিগিসমুন্ড কুন্থ (Karl Sigismund Kunth)।
আবাসস্থল
সমুদ্রপৃষ্ঠ থেকে ১৩০০ মিটার উচ্চতা পর্যন্ত এ প্রজাতির উদ্ভিদ পাওয়া যায়।
আইইউসিএন-এর হুমকীযুক্ত প্রজাতির রেড লিস্টে প্রজাতিগুলিকে ঝুঁকিমুক্ত হিসাবে তালিকাভুক্ত করা হয়েছে।
এম এম আমীন উদ্দিন
এম এম আমীন উদ্দিন বাংলাদেশ জাতীয় পার্টির (বিজেপি) রাজনীতিবিদ ও যশোর-৪ (বাঘারপাড়া-অভয়নগর) আসনের সাবেক সাংসদ। তিনি ২০০১ সালের জাতীয় সংসদ নির্বাচনে সংসদ সদস্য নির্বাচিত হয়েছিলেন।
জন্ম ও প্রাথমিক জীবন
এম এম আমীন উদ্দিন ১৫ জানুয়ারি ১৯৪৬ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) যশোরের অভয়নগরের নওয়াপাড়ার ধোপাদীতে জন্মগ্রহণ করেন। তার পিতা মৃত মোসাব উদ্দিন মোল্যা। তিনি দৌলৎপুর বজলাল বিশ্ববিদ্যালয় থেকে বিএ এবং শরীরচর্চা প্রশিক্ষণ মহাবিদ্যালয় থেকে বিপিএড পাশ করেন। তিন পুত্র ও তিন কন্যার জনক তিনি।
রাজনৈতিক ও কর্মজীবন
এম এম আমীন উদ্দিন একটি মাধ্যমিক স্কুলে তিনি ৯ বছর শিক্ষকতার মাধ্যমে কর্মজীবন শুরু করেন। টানা ২০ বছর নওয়াপাড়া ইউনিয়ন পরিষদের নির্বাচিত চেয়ারম্যানের দায়িত্ব পালন করেন তিনি। নিরক্ষরতা দূরীকরণে অবদান রাখায় ১৯৮১ সালে তিনি স্বর্ণপদক লাভ করেন।
ছাত্রজীবনে ১৯৫৭ সালে তিনি অভয়নগর থানা ছাত্রলীগের প্রতিষ্ঠাতা সভাপতি ছিলেন। ১৯৬৯ সালে তিনি যশোরজেলা আওয়ামী লীগের সদস্য ও অভয়নগর থানা আওয়ামী লীগের সাংগঠনিক সম্পাদক ও ১৯৭২ সালে সাধারণ সম্পাদক হিসেবে দায়িত্ব পালন করেন। আওয়ামী লীগ কেন্দ্রীয় কমিটির কাউন্সিলর ছিলেন তিনি। ১৯৮৯ সালে যোগে দেন জাতীয় পার্টিতে। জাতীয় পার্টির প্রার্থী হিসেবে তিনি লাঙল প্রথীক নিয়ে ১৯৯১ সালের পঞ্চম ও জুন ১৯৯৬ সালের সপ্তম জাতীয় সংসদ নির্বাচনে অংশ নিয়ে পরাজিত হন।
আনসার-ভিডিপি উন্নয়ন ব্যাংক
আনসার-ভিডিপি উন্নয়ন ব্যাংক হচ্ছে বাংলাদেশের একটি রাষ্ট্রমালিকানাধীন বিশেষায়িত ব্যাংক। ব্যাংকটি প্রতিষ্ঠা করা হয়েছে বাংলাদেশ আনসার এবং গ্রাম প্রতিরক্ষা বাহিনীর সদস্যদের আর্থিক সেবা প্রদানের লক্ষ্যে।
পরিচালনা পদ্ধতি
ব্যাংকটি ঋণের কার্যক্রমের আওতায় রয়েছে ৪০ টি আনসার ব্যাটালিয়ন ও আনসার ও ভিডিপি সদস্য-সদস্যাবৃন্দ এবং কর্মকর্তাবৃন্দ যারা সহজ শর্তে ঋণ গ্রহণ ও পরিশোধ করতে পারে।
তাছাড়া ব্যাংকটির নিজস্ব মিশন ও ভিশন রয়েছে যা এর কার্যক্রমে দৃঢ় ও সুস্পষ্ট করেছে।
ভিশনঃ
মিশনঃ
ব্যাংকটির ১১ টি উপ-বিভাগের মাধ্যমে সার্বিক কার্যক্রম মনিটরিং এবং প্রয়োজনীয় সেবা প্রদান করা হয়।
অনিয়ম ও সমালোচনা
আনসার ও গ্রাম প্রতিরক্ষা বাহিনী সহযোগিতা ও গতিশীল কার্যক্রম গ্রহনের ফলে ব্যাংকটি সেবার মান বৃদ্ধিতে এবং প্রয়োজনীয় মূলধন আহরণে নানাবিধ পদক্ষেপ গ্রহণ করেছে। ফলে ব্যাংকটি পূর্বের তুলনায় আরও সহায়ক প্রতিষ্ঠান হিসেবে সেবা প্রার্থীদের নিকট আবির্ভূত হয়েছে।
সুলতানপুর মেট্রো স্টেশন
সংযোগ
নিকটবর্তী বাস স্টপগুলি থেকে দিল্লি পরিবহন নিগমের ৫১৭, বদরপুর বর্ডার - গুরগাঁও বাস স্ট্যান্ড, গুরগাঁও বাস স্ট্যান্ড - বদরপুর রোড, মালবীয় নগর মেট্রো - সোহনা রোড বাস পরিষেবা চালু রয়েছে।
খেতা রাম
খেতা রাম (জন্ম ২০ সেপ্টেম্বর ১৯৮৬) একজন ভারতীয় এথলেট যিনি ২০১৬ রিও অলিম্পিকে ম্যারাথন দৌঁড়ে অংশ নিচ্ছেন। তিনি বর্তমানে ভারতীয় সেনাবাহিনীতে কর্মরত।
ক্যারিয়ার
খেতারাম সাধারণ কোটায় ইন্ডিয়ান আর্মিতে যোগ দেন এবং জম্মুর সাম্বাতে কর্মরত আছেন। বিশ্বসামরিক ক্রীড়া প্রতিযোগিতা সহ বিভিন্ন প্রতিযোগিতায় তিনি ভারতের প্রতিনিধিত্ব করেছেন।
ব্যক্তি জীবন
খেতা রাম ভারতের রাজস্থান রাজ্যের বাড়মের জেলার খোস্কার গ্রামে জন্মগ্রহণ করেছেন। তারা পাঁচ ভাই এক বোন। প্রতিদিন মুরুভুমির মধ্য দিয়ে চার কিলোমিটার দৌড়ে তাকে স্কুলে যেতে হতো। সেই স্কুলে ক্লাস এইট পর্যন্ত পড়ার ব্যবস্থা ছিলো। ১৮ বছর বয়সে তিনি উপার্জনের জন্য সেনাবাহিনীতে যোগ দেন। এখানে তার ক্রীড়া প্রতিভা বিকশিত হয়। তিনি তার পরিবারের একমাত্র উপার্জনক্ষম ব্যক্তি। তার দুজন বাচ্চা রয়েছে।
৭২ নং ওয়ার্ড, কলকাতা পৌরসংস্থা
ওয়ার্ড নং ৭২ কলকাতা পৌরসংস্থার বরো নং ৮র  একটি প্রশাসনিক বিভাগ। এটি  ভারতীয় রাজ্য পশ্চিমবঙ্গ এর দক্ষিণ কলকাতার ভবানীপুর (চক্রবেরিয়া - পদ্মপুকুর - বকুলবাগান ) অংশ নিয়ে গঠিত ।
ভূগোল
৭২ নং ওয়ার্ডের সীমানাঃ উত্তরে চক্রবেরিয়া রোড দক্ষিণ এবং পদ্মপুকুর রোড; পূর্বে শরৎ বোস রোড; দক্ষিণে হাজরা রোড; এবং পশ্চিমে আশুতোষ মুখার্জি রোড এবং এসপি মুখার্জি রোড।
ওয়ার্ডটি কলকাতা পুলিশের ভবানীপুর থানা দ্বারা পরিবেশিত হয়।
দক্ষিণ বিভাগের সমস্ত পুলিশ জেলার উপর টালিগঞ্জ মহিলা থানার এখতিয়ার রয়েছে, অর্থাৎ পার্ক স্ট্রিট, শেক্সপিয়ার সরণি, আলিপুর, হেস্টিংস, ময়দান, ভবানীপুর, কালীঘাট, টালিগঞ্জ, চারু মার্কেট, নিউ আলিপুর এবং চেতলা।
নির্বাচন হাইলাইট
ওয়ার্ডটি একটি সিটি পৌর কর্পোরেশন কাউন্সিল নির্বাচনী এলাকা গঠন করে এবং এটি ভবানীপুর (বিধানসভা কেন্দ্র) এর একটি অংশ।
অদ্ভূত রামায়ণ
অদ্ভূত রামায়ণ হল একটি শাক্ত সংস্কৃত রচনা। এটি বাল্মীকি রামায়ণ—সাধারণত মূল সংস্করণ হিসেবে বিবেচিত—সেইসাথে রামচরিতমানস, উত্তর ভারতের সবচেয়ে জনপ্রিয় রামায়ণ গল্পের তুলসীদাসের অবধি ভাষার সংস্করণের তুলনায় যথেষ্ট বেশি অস্পষ্ট।
অদ্ভূত রামায়ণ বিষয়বস্তু এবং পাঠ্য ইতিহাসের পাণ্ডিত্যপূর্ণ বিশ্লেষণ, এই মুহুর্তে, গৌণ হয়েছে। এর তাৎপর্য রামায়ণ সাহিত্যে এর ঐতিহ্যগত স্থানে রয়েছে। নন্দলিকে লক্ষ্মীনারায়ণের একই নামের কন্নড় গদ্য রচনার সাথে বিভ্রান্ত হওয়া উচিত নয়।
অদ্ভূত রামায়ণ বিভিন্ন ছন্দের ২৭টি সর্গ (অধ্যায়) এ রচিত, এবং শুধুমাত্র ঐতিহ্যবাহী রাম আখ্যানটি সংক্ষিপ্তভাবে বর্ণনা করে। রামের জীবনের প্রথমতম পর্বগুলি, যেমনটি বাল্মীকির মূল বক্তব্যে চিত্রিত হয়েছে—যেমন রামের জন্মের গল্প, বিশ্বামিত্রের সঙ্গে তাঁর প্রশিক্ষণ এবং সীতার স্বয়ম্বরে শিবের ধনুক ভাঙ্গা—বাদ দেওয়া হয়েছে। রামের জীবনের এই অভিযোজন শুরু হয় পরশুরামের সাথে তার দ্বন্দ্বের মাধ্যমে যখন তিনি এবং তার পরিবার জনকপুরায় তার বিয়ে থেকে ফিরে আসেন। গল্পটি মহাকাব্যের অন্যান্য উল্লেখযোগ্য ঘটনাগুলির উপর আলোকপাত করে, বাল্মীকির প্রাথমিক কাজের প্রধান থিমগুলিকে বিস্তারিত করার উদ্দেশ্যে সহায়ক গল্পগুলিতে আরও ফোকাস করে।
রামায়ণ বর্ণনার এই রূপটিতে সীতাকে অনেক বেশি প্রাধান্য দেওয়া হয়েছে, এবং প্রকৃতপক্ষে এর দুটি উল্লেখযোগ্য অবদান হল তার জন্মের আশেপাশের ঘটনাগুলির বিশদ বিবরণ - এই ক্ষেত্রে রাবণের স্ত্রী মন্দোদরীর কাছে - সেইসাথে রাবণের বড় ভাইয়ের বিরুদ্ধে তার বিজয় মহাকালীর রূপে।
দ্বিতীয় অধ্যায়
পরব্রহ্ম এর তিনটি প্রকাশ - ব্রহ্মা, বিষ্ণু ও রুদ্র (শিব)। তিনটিই আসলে একই এবং বিষ্ণু তমঃ গুণের সাহায্যে রুদ্র রূপ নিতে পারেন (লক্ষ্মীও মহাকালী রূপ নিতে পারেন)। রাজা অম্বরীষ বিষ্ণুর মহান ভক্ত ছিলেন এবং বিষ্ণু তাকে বর দিয়েছিলেন। অম্বরীষ জিজ্ঞাসা করেছিলেন যে তিনি সর্বদা বিষ্ণুর পরম আনন্দে মগ্ন থাকতেন, বিনিময়ে তিনি বিষ্ণুর সমস্ত ভক্তদের রক্ষা করবেন বলে প্রতিজ্ঞা করেছিলেন। ভগবান বিষ্ণু সন্তুষ্ট হয়ে বর দিয়েছিলেন, এই প্রতিশ্রুতি দিয়েছিলেন যে তাঁর ঐশ্বরিক চক্র সর্বদা রাজাকে রক্ষা করবে।
তৃতীয় অধ্যায়
অম্বরীষ এর শ্রীমতী নামে এক কন্যা ছিল (তিনি ছিলেন লক্ষ্মীর অবতার, যিনি পরে সীতার রূপ ধারণ করেছিলেন), সুন্দরী এবং তার ভাল গুণাবলীর জন্য বিখ্যাত। ঋষি নারদ ও পার্বত প্রত্যেকেই তাকে স্ত্রীর জন্য কামনা করেছিলেন (তারা শ্রীমতির আসল রূপটি জানতেন না), এবং তাই অম্বরীষ-বেছে নিতে এবং অন্যের ক্রোধের শিকার হতে না পেরে-তার স্বয়ম্বরকে সাজিয়েছিলেন, যাতে তিনি সিদ্ধান্ত নিতে পারেন যে তার কে হবেন স্বামী। নারদ ও পার্বত তখন স্বাধীনভাবে ভগবান বিষ্ণুর কাছে যান, অন্যজনকে অজান্তে বানরের ছদ্মবেশে উপস্থিত হওয়ার অনুরোধ করেন, যা কেবল শ্রীমতীই দেখতে পান। ভগবান বিষ্ণু উভয়ে রাজি হলেন এবং দুই ঋষি শ্রীমতির স্বয়ম্বরের দিকে এগিয়ে গেলেন।
চতুর্থ অধ্যায়
নারদ ও পার্বত স্বয়ম্বরে উপস্থিত ছিলেন, উভয়েই শ্রীমতীর কাছে বানর রূপে দেখা দিয়েছিলেন, কিন্তু প্রত্যেকেই নিজেকে সুন্দর ও অপ্রতিরোধ্য কল্পনা করেছিলেন। ভগবান বিষ্ণু তখন মানুষের ছদ্মবেশে তাদের মাঝে বসেছিলেন। শ্রীমতী তার সামনে বানরমুখী ঋষিদের দেখেছিলেন কিন্তু অবশ্যই তাদের নারদ ও পার্বত বলে চিনতে পারেননি, এবং ঋষির কোনো চিহ্ন না থাকায় বিস্মিত হয়েছিলেন। এবং তাই তিনি দুটি বানরমুখী পুরুষের মধ্যে সুদর্শন যুবককে বেছে নিলেন।
নারদ ও পার্বত তখন বুঝতে পেরেছিলেন যে বিষ্ণু কী করেছেন, এবং তাকে পৃথিবীতে মানুষ হিসাবে জন্ম নেওয়ার এবং তার স্ত্রী-শ্রীমতির পুনর্জন্মের সন্ধানে বনে ঘুরে বেড়াতে অভিশাপ দেন, যাকে একটি অশুভ প্রাণী অপহরণ করবে। ভগবান বিষ্ণু মেনে নিলেন, তিনি দশরথের পুত্র রাম রূপে জন্মগ্রহণ করবেন। এছাড়াও, রাম অবতারে, তিনি তাঁর দেবত্ব, তাঁর সর্বশক্তি এবং তাঁর অসীম ক্ষমতা সম্পর্কে ভুলে যাবেন। যাইহোক, পরশুরাম (ভগবানের অন্য অবতার), হনুমান (ভগবান শিবের অবতার) রামের মতো সত্যিকারের ভক্তদের আশেপাশে বিষ্ণুর অবতার তার আসল রূপ সাময়িকভাবে মনে রাখতে পারে।
পঞ্চম অধ্যায়
ঋষি কৌশিক তাঁর ভক্তিমূলক গানের জন্য বিখ্যাত হয়েছিলেন, ভগবান বিষ্ণুর মহিমাকে মহিমান্বিত করেছিলেন। তাঁর খ্যাতি দূর-দূরান্তে ছড়িয়ে পড়ে এবং প্রতিটি বর্ণের বহু ভক্ত তাঁর শিষ্য হন। তার খ্যাতি কলিঙ্গের রাজার কাছে ছড়িয়ে পড়ে, যিনি কৌশিককে বিষ্ণুর পরিবর্তে ভক্তিমূলক গান গাওয়ার দাবি করেছিলেন। কৌশিক জোর দিয়েছিলেন যে তিনি শুধুমাত্র বিষ্ণুর প্রশংসা করতে পারেন, এবং তাঁর শিষ্যরা মনে করেছিলেন যে তারা শুধুমাত্র বিষ্ণুর প্রশংসা শুনতে পারেন। রাজা ক্রুদ্ধ হলেন, তাদের সম্পত্তি কেড়ে নিলেন এবং তাদের রাজ্য থেকে তাড়িয়ে দিলেন। অবশেষে যখন তাদের জীবনের সমাপ্তি ঘটে, তখন তারা ব্রহ্মার জগতে চলে যান, যিনি তাদের বিষ্ণুলোকে নিয়ে যান, বিষ্ণুর আবাস, যেখানে তারা অনন্তকাল বসবাস করতেন।
ষষ্ঠ অধ্যায়
বিষ্ণু একবার কৌশিক এর সম্মানে মহান উৎসবের আয়োজন করেছিলেন, যেখানে অনেক সুন্দর গান ছিল। লক্ষাধিক স্বর্গীয় কুমারী উপস্থিত ছিলেন, সেইসাথে লক্ষ্মী, বিষ্ণুর সহধর্মিণী, তার গৃহকর্মী দাসীদের সাথে। যখন বৈশিষ্ট্যযুক্ত গায়ক তুম্বুরুকে অনেক সম্মান ও প্রশংসা করা হয়েছিল, নারদ ক্ষুব্ধ হয়েছিলেন; এবং যখন লক্ষ্মীর একজন দাসী নারদকে অপমান করে, তখন তিনি লক্ষ্মীকে রাক্ষসী (দানব) রূপে পৃথিবীতে জন্মগ্রহণ করার জন্য অভিশাপ দেন। নারদের ক্রোধ প্রশমিত হলে তিনি অনুতপ্ত হয়ে পড়েন এবং তার পরেই বিষ্ণু ও লক্ষ্মী তাঁর দুঃখ নিবারণ করতে আসেন। বিষ্ণু নারদকে সুপারিশ করেছিলেন যে তিনি যদি তুম্বুরুর মতো একই সম্মান পেতে চান, তবে তাকে গণবন্ধু নামে পরিচিত মহান উলুক (পেঁচার আকারের সত্তা) এর সাথে গান গাওয়া অধ্যয়ন করা উচিত, যিনি ভক্তিমূলক গানের গুরু।
সপ্তম অধ্যায়
এই অধ্যায় বিশেষজ্ঞ গান গাওয়ার মৌলিক নিয়ম রূপরেখা। নারদ গান গাওয়ার দক্ষতা শিখেছিলেন, এবং নিজেকে একজন বিশেষজ্ঞ কল্পনা করে তিনি তাকে উন্নত করার জন্য তুম্বুরুর আবাসে চলে যান। তুম্বুরুর বাড়িতে তিনি বিকৃত মৃতদেহ সহ প্রাণীদের একটি সংগ্রহের মুখোমুখি হয়েছিলেন, যারা ব্যাখ্যা করেছিলেন যে তারা সেই বাদ্যযন্ত্রের মূর্ত প্রতীক যা নারদের অযোগ্য গানের দ্বারা বিকৃত করা হয়েছিল। নারদ বুঝতে পেরেছিলেন যে তিনি নিজের স্ফীত অহংকারের শিকার, এবং বিষ্ণুর পরামর্শ চাইলেন।
বিষ্ণু পরামর্শ দিয়েছিলেন যে তিনি কৃষ্ণ রূপে বিষ্ণুর অবতারের সময় পর্যন্ত একজন গন্ধর্ব স্বর্গীয় সঙ্গীতশিল্পী হিসেবে ভগবানের স্তুতি গাইতেন। সে সময় তিনি বিষ্ণুকে (কৃষ্ণ রূপে) ঘটনাটি স্মরণ করিয়ে দেন। বিষ্ণু যখন ভগবান কৃষ্ণ রূপে পৃথিবীতে এসেছিলেন এবং স্মরণ করিয়েছিলেন, তখন তিনি নারদকে বিভিন্ন বিশেষজ্ঞের কাছে প্রেরণ করেছিলেন যতক্ষণ না তাঁর সংগীতের আদেশ প্রায় সিদ্ধ হয়। তারপর কৃষ্ণ নিজে তাঁকে ভক্তিমূলক সঙ্গীত ও গানের শ্রেষ্ঠ রূপ শিখিয়েছিলেন।
অষ্টম অধ্যায়
রাবণ সৃষ্টিকর্তা ব্রহ্মাকে খুশি করার জন্য মহান তপস (তপস্যা) করেছিলেন। যখন ব্রহ্মা তাকে বর দিয়েছিলেন, তিনি অনন্ত জীবনের জন্য অনুরোধ করেছিলেন, কিন্তু ব্রহ্মা ইঙ্গিত দিয়েছিলেন যে এটি সম্ভব নয়। তখন রাবণ জিজ্ঞাসা করলেন যে তিনি দেবতা, রাক্ষস, যক্ষ এবং অন্যান্য অনেক স্বর্গীয় প্রাণীর কাছে অভেদ্য হতে পারেন; কিন্তু তিনি তালিকায় মানুষের অন্তর্ভুক্ত করেননি কারণ তারা ছিল, তার দৃষ্টিতে, কোন পরিণতি নয়। তিনি আরও বলেছিলেন যে তিনি যদি তার নিজের মেয়ের দিকে অগ্রসর হন তবে তিনি মারা যান।
অধ্যায়ের সমাপ্তি হয় জনক তার যজ্ঞের জন্য মাটি প্রস্তুত করার সময় একটি মাঠে সীতাকে আবিষ্কার করে।
নবম অধ্যায়
রামের ঐতিহ্যবাহী গল্পের পুনঃকথন শুরু হয় পরশুরামের সাথে রামের মুখোমুখি হওয়ার সাথে সাথে, যখন তিনি সীতার সাথে তার বিয়ে থেকে অযোধ্যায় ফিরছিলেন। পরশুরাম শুনেছিলেন যে রাম শিবের ধনুক ভেঙ্গেছিলেন এবং তাকে পরীক্ষা করতে এসেছিলেন। তাদের মধ্যে কড়া কথার পর, রাম পরশুরামের ধনুকের উপর তীর মারলেন এবং পরশুরামের দিকে তা ছুঁড়তে গিয়ে তিনি তাঁর মহাজাগতিক রূপকে পরম সত্তা হিসেবে দেখালেন। সেই মুহুর্তে, পৃথিবী প্রচন্ড বজ্রপাতের সাথে কেঁপে উঠল এবং বিদ্যুতের ঝলকানি আকাশকে আলোকিত করে দিল। পরশুরাম, স্বীকার করে যে রাম প্রকৃতপক্ষে বিষ্ণুর অবতার, তাঁকে প্রণাম করলেন এবং তপস করতে মহেন্দ্র পর্বতে ফিরে গেলেন।
দশম অধ্যায়
গল্পটি দ্রুত এগিয়ে যায় রাবণ কর্তৃক সীতার অপহরণ, রামের দন্ডক বনে নির্বাসনের পর। হনুমানের সাথে সাক্ষাতের পর, রাম সংক্ষিপ্তভাবে তাকে লক্ষ্মীর সাথে বিষ্ণু রূপে তার মহাজাগতিক রূপ দেখান। লক্ষ্মণ তার রূপকে শেশা নামে প্রকাশ করেছিলেন, সেই কোবরা যার উপর বিষ্ণু বিশ্রাম নেন, শেশা স্বয়ং ভগবান হরি বিষ্ণুর রূপ এবং শঙ্করশন নামেও পরিচিত; এবং পরিবর্তে হনুমান তার প্রকৃত প্রকৃতি প্রকাশ করেছিলেন, যদিও পাঠ্যটি তার প্রকৃত প্রকৃতির সম্পর্কে বিস্তারিত বর্ণনা করে না। তবে অনুমান করা যায় যে হনুমান ভগবান রুদ্র বা শিবের রূপ দেখিয়েছিলেন।
একাদশ অধ্যায়
রাম (সাময়িকভাবে তার আসল রূপ মনে রেখেছে) হনুমানকে যোগ ও সাংখ্য দর্শনের মৌলিক নীতিগুলি প্রকাশ করে, তাদের মৌলিক ঐক্যের উপর জোর দেয়। তাঁর আত্মা সম্পর্কে আলোচনায়, যা জ্ঞানের পথের মাধ্যমে বোঝার পাশাপাশি যোগের মাধ্যমেও অনুভব করা উচিত, রাম আত্মার সাথে তার নিজস্ব পরিচয় প্রকাশ করেছেন।
ত্রয়োদশ অধ্যায়
রাম তার বক্তৃতা চালিয়ে যান, নিজেকে সেই সত্তার সাথে পরিচয় করিয়ে দেন যার সম্পর্কে তিনি কথা বলছেন - যেখান থেকে সমগ্র সৃষ্টির উদ্ভব হয়।
চতুর্দশ অধ্যায়
রাম হনুমানের সাথে নিজেকে সৃষ্টির পূর্বপুরুষ এবং যা যা আছে, ছিল এবং থাকবে।
পঞ্চদশ অধ্যায়
হনুমান, তাঁর হৃদয়ে রামের রূপের ধ্যান করে, আত্মা, পুরুষ, হিরণ্যগর্ভ, সমস্ত সৃষ্টির উৎস হিসাবে রামের প্রতি তাঁর ভক্তি প্রকাশ করেন এবং তারপর তাঁকে প্রণাম করেন।
ষোড়শ অধ্যায়
বিশটি শ্লোকে, আমরা দেখি রাম রাবণ ও সীতাকে খুঁজে বের করার তার প্রয়োজনীয়তা, লঙ্কায় তার প্রস্থান, রাবণের জয় এবং অযোধ্যায় তার বিজয়ী প্রত্যাবর্তন।
অষ্টাদশ অধ্যায়
রাম তার বানর, পুরুষ ও রাক্ষসদের সৈন্যদল সংগ্রহ করেন এবং সহস্ত্র রাবণকে জয় করতে রওনা হন। সহস্ত্র রাবণ রামের সেনাবাহিনীকে তার বিরুদ্ধে মোতায়েন দেখে অবাক হয়েছিলেন, কিন্তু দ্রুত তার রাক্ষসদের সৈন্যদল একত্রিত করেছিলেন। এই অধ্যায় রাক্ষস সেনাপতি এবং তাদের অস্ত্রের বিস্তারিত বর্ণনা করে।
উনবিংশ অধ্যায়
ধারাবাহিকতা, আসন্ন যুদ্ধে অংশগ্রহণকারীদের গণনা করা।
বিংশ অধ্যায়
যুদ্ধ শুরু হয়, ঘনিষ্ঠভাবে লড়াই করা হয় যেখানে বানররা এগিয়ে যায়।
একবিংশ অধ্যায়
সহস্ত্র রাবণ রামের বাহিনীকে বিজয়ের দ্বারপ্রান্তে দেখে অংশগ্রহণ করার সিদ্ধান্ত নেন। বায়বস্ত্র অস্ত্র ব্যবহার করে, তিনি রামের সেনাবাহিনীকে ছড়িয়ে দিয়েছিলেন যে জায়গা থেকে তারা এসেছিল: পুরুষরা অযোধ্যায়, বানররা কিষ্কিন্ধ্যায় এবং রাক্ষস লঙ্কায়। রাম রাগান্বিত হলেন, এবং সহস্ত্র রাবণকে নিযুক্ত করার জন্য প্রস্তুত হলেন।
দ্বাবিংশ অধ্যায়
তাদের প্রথম মুখোমুখি সংঘর্ষে, ভয়ঙ্কর ও নিরলস যুদ্ধে, রাম অগস্ত্যের দেওয়া ব্রহ্মাস্ত্র ব্যবহার করেছিলেন। সহস্ত্র রাবণ এটিকে হাত দিয়ে ধরে দুই টুকরো টুকরো টুকরো করে ফেললেন যেন এটি রামকে হতাশ করে। রাম অত্যধিক আত্মবিশ্বাসী ছিলেন যে তিনি সহস্ত্র রাবণকে খুব সহজে পরাজিত করতে পারেন, কিন্তু এটি এত সহজ ছিল না এবং রাম অনুপস্থিত মন হয়ে ওঠে। অনুপস্থিত রাম রামের সুযোগ নিয়ে, সহস্ত্র রাবণ তখন রামের উপর তার নিজের তীর ছুঁড়ে, তাকে অজ্ঞান করে দেয় এবং ব্যাপক আতঙ্কের সৃষ্টি করে।
ত্রয়োবিংশ অধ্যায়
মাঠে রামকে অচেতন ও অসহায় অবস্থায় দেখে সীতা হেসে ওঠেন এবং তার মানবিক রূপ ত্যাগ করে তিনি মহাকালীর অত্যন্ত ভয়ঙ্কর রূপ ধারণ করেন। এক সেকেন্ডেরও কম সময়ের মধ্যে, তিনি সহস্ত্র রাবণের ১০০০টি মস্তক ছিন্ন করেছিলেন এবং সর্বত্র রাক্ষসকে ধ্বংস করতে শুরু করেছিলেন। রাক্ষসদের মাথার সাথে খেলা খেলতে, মহাকালীর সাথে খেলার জন্য প্রতিটি ধরণের অসংখ্য মা যুদ্ধক্ষেত্রে এসেছিলেন। পৃথিবী কেঁপে উঠেছিল এবং প্রায় নিদারুণ জগতে ডুবে গিয়েছিল, কিন্তু মৃতদেহের ছদ্মবেশে শিব উদ্ধার করেছিলেন।
চতুর্বিংশ অধ্যায়
মহাকালী রূপে সীতা শান্ত না হলে পৃথিবী ধ্বংস হয়ে যেতে পারে বুঝতে পেরে দেবতারা তাকে তুষ্ট করতে আসেন। তারা বলেছিল যে শুধুমাত্র শক্তির মাধ্যমেই পরম ভগবান সুগম হয়। তিনি অচেতন রামের দিকে ইঙ্গিত করলেন, স্পষ্ট করে বললেন যে তিনি অচেতন থাকায় তিনি বিশ্বের কল্যাণের কথা ভাবতে পারেননি। ব্রহ্মা রামের চেতনা পুনরুদ্ধার করেছিলেন, কিন্তু যখন তিনি সচেতন হন তখন তিনি সীতার ভয়ঙ্কর রূপ দেখে ভীত হয়ে পড়েন। ব্রহ্মা রামকে ব্যাখ্যা করেছিলেন যে তিনি এই রূপটি তুলে ধরেছিলেন এই সত্যটি তুলে ধরতে যে তিনি যা কিছু করেন - মহাবিশ্বের সৃষ্টি এবং ধ্বংস এবং অন্যান্য সমস্ত ক্রিয়াকলাপ কেবল তার সাথে, শক্তির সাথে মিলিত হতে পারে। রাম সন্তুষ্ট হলেন, এবং তার ভয় কেটে গেল।
পঞ্চবিংশ অধ্যায়
ব্রহ্মা রামকে আশ্বস্ত করেছিলেন যে তাঁর সামনের ভয়ঙ্কর রূপটি আসলেই সীতার, এবং তাই তিনি তাকে জিজ্ঞাসা করলেন তিনি আসলে কে? তিনি ব্যাখ্যা করেছিলেন যে তিনি প্রত্যেকের মধ্যেই সত্তা, যিনি শিব নামে পরিচিত, যিনি একজনকে সংসারের সাগর পেরিয়ে যেতে পারেন। তারপর তিনি রামকে "স্বর্গীয় দৃষ্টি" দেন যাতে তিনি তার ঐশ্বরিক অবস্থা বুঝতে পারেন (নারদ ও পার্বতের অভিশাপের কারণে, রাম ভুলে গিয়েছিলেন যে তিনিই পরমেশ্বর এবং এইভাবে সহস্ত্র রাবণ তাকে অচেতন করতে পারে এবং সীতার ঐশ্বরিক রূপ দেখার জন্য তার স্বর্গীয় দৃষ্টি প্রয়োজন ছিল) ) তার আসল প্রকৃতি দেখে, তিনি রোমাঞ্চিত হয়েছিলেন এবং তার ১০০৮টি নাম উচ্চারণ করে তার প্রশংসা করেছিলেন।
ষট্‌বিংশ অধ্যায়
রাম তার প্রশংসা করতে থাকলেন এবং তার অনুরোধে তিনি সীতার রূপে ফিরে আসেন। তারপর তারা অযোধ্যায় ফেরার প্রস্তুতি নিল।
সপ্তবিংশ অধ্যায়
রাম ও সীতা পুষ্পক নামে পরিচিত বিমানে আরোহণ করেন এবং শীঘ্রই অযোধ্যায় আসেন। সেখানে গিয়ে তিনি সবার কাছে বড় রাবণের পরাজয়ের কাহিনী বর্ণনা করলেন। তারপরে তারা সুগ্রীব এবং তার বানরের বাহিনীকে এবং সেইসাথে বিভীষণ এবং তার রাক্ষসদের সেনাবাহিনীকে বিদায় জানায়। রামের গল্পের সংক্ষিপ্ত পুনঃগণনা এবং অদ্ভূত রামায়ণ (অদ্ভূতোত্তর কন্দম নামেও পরিচিত) এর গল্প শোনার গুণাবলী ও উপকারিতাগুলির গণনা দিয়ে সর্গটি শেষ হয়।
চুল
thumb|right|মানুষ ব্যতীত অন্যান্য স্তন্যপায়ী প্রাণীর শরীরে যে নরম, সুন্দর চুল পাওয়া যায় তাকে "ফার" বা লোম বলে।
চুল অন্তস্ত্বক বা ত্বকের বহিঃস্তরে অবস্থিত ফলিকল থেকে উৎপন্ন চিকন লম্বা সুতার মতোন প্রোটিন তন্তু। শুধু স্তন্যপায়ী প্রাণীর শরীরে পাওয়া যায় বলে চুল স্তন্যপায়ী প্রাণীর একটি নির্দেশক বৈশিষ্ট্য। চুলের প্রধান উপাদান হচ্ছে কেরাটিন। মানুষ ব্যতীত অন্যান্য স্তন্যপায়ী প্রাণীর শরীরে যে নরম, সুন্দর চুল পাওয়া যায় তাকে "ফার" বা লোম বলে। অন্যদিকে ভেড়া এবং ছাগলের শরীরে উৎপন্ন হওয়া কোঁকড়ানো চুলকে উল বলে। যদিও কিছু অ-স্তন্যপায়ী প্রাণী, বিশেষত পোকা মাকড়ের দেহ থেকে চুলের মত জিনিস বের হয়ে থাকতে দেখা যায়, কিন্তু বৈজ্ঞানিক দৃষ্টিকোণ থেকে সেগুলোকে "চুল" বলা হয় না। গাছের গায়ে চুলের মত রোঁয়া বের হয়ে থাকতে দেখা যায়। পোকা-মাকড় এবং মাকড়শার মত অ্যান্থ্রোপড গোত্রের কিছু প্রাণীর শরীরে যে রোঁয়া দেখা যায়, তা চিটিন নামের এক ধরনের পলিস্যাকারাইড। কিছু কিছু কুকুর, বেড়াল এবং ইঁদুর লোমবিহীন হয়। কিছু কিছু প্রজাতির ক্ষেত্রে জীবনচক্রের নির্দিষ্ট সময় শরীরে লোম থাকে না।
বিভিন্ন ধরনের চুল
গঠন ও গুনাগুন অনুসারে মানুষের প্রধানত ৪ ধরনের চুল হয়ে থাকে। যথা- সোজা বা স্ট্রেইট চুল, ঢেউখেলানো বা ওয়েইবি চুল, কোঁকড়া চুল ও কোমল চুল। চুলের ধরন যেমনই হোক না কেন সৌন্দর্য ঠিক রাখতে ও চুল সিল্কি রাখতে চুলের যত্ন নেওয়া খুবই গুরুত্বপূর্ণ।
গ্রির গারসন
এইলিন ইভলিন গ্রির গারসন, সিবিই (Eileen Evelyn Greer Garson; জন্ম: ২৯ সেপ্টেম্বর ১৯০৪ - ৬ এপ্রিল ১৯৯৬) ছিলেন একজন ব্রিটিশ মার্কিন অভিনেত্রী। তিনি দ্বিতীয় বিশ্বযুদ্ধকালীন জনপ্রিয়তা অর্জন করেন এবং মোশন পিকচার হেরাল্ড তাকে ১৯৪২ থেকে ১৯৪৬ সাল পর্যন্ত মার্কিন যুক্তরাষ্ট্রের সেরা দশ বক্স অফিস আকর্ষণ বলে তালিকাভুক্ত করে।
১৯৪০-এর দশকে মেট্রো-গোল্ডউইন-মেয়ারের অন্যতম তারকা গারসন সাতবার একাডেমি পুরস্কারের মনোনয়ন লাভ করেন। তিনি অভিনয়ের জন্য বেটি ডেভিসের সাথে যৌথভাবে রেকর্ড সংখ্যক টানা পাঁচবার (১৯৪১-১৯৪৫) শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন এবং মিসেস মিনিভার (১৯৪২) চলচ্চিত্রে অভিনয় করে একটি পুরস্কার লাভ করেন।
প্রারম্ভিক জীবন
গ্রির গারসন ১৯০৪ সালের ২৯শে সেপ্টেম্বর এসেক্সের ইস্ট হ্যামের ম্যানর পার্কে (বর্তমান লন্ডনের অংশ) জন্মগ্রহণ করেন। তার পিতা জর্জ গারসন (১৮৬৫-১৯০৬) লন্ডনের একটি আমদানীকারক প্রতিষ্ঠানে কেরানি হিসেবে কাজ করতেন এবং তার মাতা নিনা (ন্যান্সি সোফিয়া গ্রির, ১৮৮০-১৯৫৮)। তার পিতা লন্ডনে এক স্কটিশ পরিবারে জন্মগ্রহণ করেন, এবং তার মাতা আয়ারল্যান্ডের কাউন্টি ক্যাভানের বেল্টারবেটের নিকটস্ত ড্রুমালোরে জন্মগ্রহণ করেন। তার নামের অংশ "গ্রির" এসেছে অপর একটি পারিবারিক নাম "মাকগ্রেগর" থেকে।
গারসন লন্ডনের কিংস কলেজের পড়াশোনা করেন। তিনি গ্রেনবল বিশ্ববিদ্যালয় থেকে ফরাসি ভাষা ও অষ্টাদশ শতাব্দীর সাহিত্য বিষয়ে ডিগ্রি অর্জন করেন। অভিনয়ের আকাঙ্ক্ষা নিয়ে তিনি একটি একটি বিজ্ঞাপন এজেন্সিতে কোম্পানির সহকারী হিসেবে কাজ করতেন, সেখানে তার সহকর্মী ছিলেন জর্জ স্যান্ডার্স। স্যান্ডার্স তার আত্মজীবনীতে লিখেন গারসনই তাকে অভিনয় জীবন শুরু করার পরামর্শ দিয়েছিলেন।
কর্মজীবন
গারসন ১৯৪১ সালে জোন ক্রফোর্ডের সাথে হোয়েন লেডিজ মিট চলচ্চিত্রে অভিনয় করেন, এটি কোড-পূর্ববর্তী অ্যান হার্ডিং অভিনীত একই নামের চলচ্চিত্রের পুনর্নির্মাণ। একই বছর টেকনিকালার নাট্যধর্মী ব্লুসমস ইন দ্য ডাস্ট চলচ্চিত্রে ওয়াল্টার পিজেয়নের বিপরীতে অভিনয় করে শীর্ষ বক্স অফিস তারকা হয়ে ওঠেন। এই কাজের জন্য তিনি তার শ্রেষ্ঠ অভিনেত্রী বিভাগে একাডেমি পুরস্কারের টানা পাঁচবার (১৯৪১-১৯৪৫) মনোনয়নের প্রথম মনোনয়নটি লাভ করেন, যা অভিনয়ের জন্য টানা মনোনয়নের রেকর্ডের দিক থেকে বেটি ডেভিসের সাথে যৌথভাবে রেকর্ড সমান সংখ্যক এবং এই রেকর্ডটি এখনো বিদ্যমান।
তিনি বাকি তিনটি অস্কারের মনোনয়ন লাভ করেন মাদাম ক্যুরি (১৯৪৩), মিসেস পার্কিংটন (১৯৪৪) ও দ্য ভ্যালি অব ডিসিশন (১৯৪৫) চলচ্চিত্রে অভিনয় করে। ১৯৪৫ সালে ক্লার্ক গেবল যুদ্ধ থেকে ফিরে আসার পর গারসন তার বিপরীতে অ্যাডভেঞ্চার চলচ্চিত্রে অভিনয় করেন। চলচ্চিত্রটির প্রচারণায় বলা হয় "গেবল ফিরে এসেছেন, এবং গারসন তাকে খুঁজে পেয়েছেন!"।
সম্মাননা ও পুরস্কার
গারসন ১৯৯১ সালে ডালাসের সাউদার্ন মেথডিস্ট বিশ্ববিদ্যালয় থেকে সম্মানসূচক ডক্টর অব আর্টস ডিগ্রি অর্জন করেন।
১৯৯৩ সালে রানী দ্বিতীয় এলিজাবেথ তার কাজের স্বীকৃতি হিসেবে তাকে অর্ডার অব দ্য ব্রিটিশ এম্পায়ারের কমান্ডার (সিবিই) খেতাবে ভূষিত করেন।
গারসন সাতবার শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন এবং একবার এই পুরস্কার লাভ করেন।
ফিনিশীয় লিপি
ফিনিশীয় লিপি হচ্ছে একটি প্রাচীন লিখন পদ্ধতি। এটির শিলালিপি খ্রিষ্টপূর্ব ১০৫০ সালেরও পুরনো। যাচাই করা সবচে প্রাচীন বর্ণমালা এটি। এই ফিনিশীয় বর্ণমালায় রয়েছে ২২টি অক্ষর, হয়, যার সবই ব্যঞ্জনবর্ণ, এবং আবজাদ হিসেবে বর্ণনা করা হয়।   ফিনিশীয় ভাষা লুইখতে এটি ব্যবহৃত হতো যা ফিনিশীয় সভ্যতার সময় উত্তরাঞ্চলের একটি সেমিটিক ভাষা ছিল।
২০০৫ সালে ইউনেস্কো ফিনিশীয় ভাষাকে মেমোরি অব দ্যা ওয়ার্ল্ড প্রোগ্রামে নিবন্ধন করে একটি লেবাননের ঐতিহ্য হিসেবে।
মূল
নিকটতম পরিচিত বর্ণানুক্রমিক (বা "proto-বর্ণানুক্রমিক"), শিলালিপি পরিচিত হয়, তথাকথিত প্রোটো-Sinaitic (বা প্রোটো-ইসরাইল বংশে) স্ক্রিপ্ট বিক্ষিপ্তভাবে সত্যায়িত করে সিনাই এবং Canaan শেষের দিকে, মধ্যম এবং দেরী ব্রোঞ্জ বয়স. স্ক্রিপ্ট ছিল না, ব্যাপকভাবে ব্যবহৃত না হওয়া পর্যন্ত উত্থান নতুন সেমিটিক সাম্রাজ্যের মধ্যে ১৩ এবং দ্বাদশ শতাব্দীর বিসি.
বর্ণমালাটির প্রসার এবং তার সামাজিক প্রভাব
ফিনিশীয় অভিযোজনের ক্ষেত্রে বর্ণমালাটি ছিল সফল এবং ভিন্ন অভিযোজন ছিল প্রায় খ্রিষ্টপূর্ব ৯ম শতাব্দীতে ভূমধ্যসাগরের কাছাকাছি  গ্রিক, পুরাতন, ইটালিক, আনাতোলিয়ান এবং Paleohispanic  লিপি । বর্ণমালা এর সাফল্য ছিল অংশ কারণে তার ফনেটিক প্রকৃতি; Phoenician ছিল প্রথম ব্যাপকভাবে ব্যবহৃত স্ক্রিপ্ট, যা এক শব্দ দ্বারা প্রতিনিধিত্ব ছিল এক প্রতীক, যা অভিপ্রেত ছিল যে শুধুমাত্র একটি কয়েক ডজন চিহ্ন শিখতে. এই সহজ সিস্টেম সঙ্গে বিপরীত অন্য স্ক্রিপ্ট ব্যবহার করার সময়, যেমন বুধের এবং মিশরীয় হায়ারোগ্লিপ, নিযুক্ত যা অনেক জটিল অক্ষর এবং কঠিন ছিল, শিখতে.
সংখ্যা
অক্ষর এনকোড করা হয়, U+10900 𐤀 আলেফ মাধ্যমে U+10915 𐤕 তাও, U+10916 𐤖, U+10917 𐤗, U+10918 𐤘এবং U+10919 𐤙 সঙ্কেতাক্ষরে লিখা সংখ্যা 1, 10, 20 ও 100, যথাক্রমে, এবং U+1091F 𐤟 শব্দ বিভাজক. থাম্ব|Each letter of Phoenician gave way to a new form in its daughter scripts. Left to right: Latin, Greek, Phoenician, Hebrew, Arabic
আদমির মেহমেদি
আদমির মেহমেদি (জন্ম: ১৬ মার্চ ১৯৯১) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব ভিএফএল ভলফসবুর্গ এবং সুইজারল্যান্ড জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত দ্বিতীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলে থাকেন।
২০০৬ সালে, আদমির সুইজারল্যান্ড অনূর্ধ্ব-১৬ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় ৭ বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০১১ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ৭৪ ম্যাচে ১০টি গোল করেছেন। তিনি সুইজারল্যান্ডের হয়ে এপর্যন্ত ১টি ফিফা বিশ্বকাপ (২০১৪) এবং ২টি উয়েফা ইউরোপীয় চ্যাম্পিয়নশিপে (২০১৬ এবং ২০২০) অংশগ্রহণ করেছেন।
ধুম ৩
ধুম:৩ (, English: Blast 3, Hindi: धूम 3 এছাড়াও সংক্ষিপ্ত হিসাবে পরিচিত D:3 এবং D3) হল ২০১৩ সালে বলিউডে নির্মিত একটি ভারতীয় এ্যাকশন থ্রিলার ছবি। ছবিটি লিখেছেন এবং পরিচালনা করেছেন বিজয় কৃষ্ণ আচার্য এবং প্রযোজনা করেছেন আদিত্য চোপড়া। ধুম সিরিজের তৃতীয় পর্বে আমির খান এর বিপরীতে ক্যাটরিনা কাইফ কে জুটি হিসেবে বেছে নেওয়া হয়েছে। অভিনেতা অভিষেক বচ্চন এবং উদয় চোপড়া তাদের পূর্বের ধুম সিজনের চরিত্র জয় দিক্ষীত এবং আলী আকবর চরিত্রে অভিনয় করেছেন। ছবিটির বাজেট inr 1500000000, বলিউড সব সময় সবচেয়ে ব্যয়বহুল চলচ্চিত্র হিসেবে নাম লেখায়, ধুম ৩ ২০ ডিসেম্বর ২০১৩ মুক্তিলাভ করে। আইম্যাক্স মোশন পিকচার ছবির এর ব্যানারে প্রথম মুক্তিপ্রাপ্ত বলিউড ছবি। সাথে আছে ডলবি পারিপার্শ্বিক শব্দ।
কাহিনী সংক্ষেপ
ছবিটি শুরু হয় ১৯৯০ সাল মধ্য দিয়ে যখন ইকবাল হারুন খান (জ্যাকি শ্রুফ) যিনি শিকাগো শহরে ভারতীয় সার্কাস দেখান যেটি বর্তমানে ভাল সময় যাচ্ছেনা। পরবর্তীতে তিনি তার দুই জমজ শিশুপুত্রকে রেখে আত্মহত্যার পথ বেছে নেন।
উন্নয়ন
এর আগে থেকে প্রধান ফটোগ্রাফিতে ছবিটি বিশ্বব্যাপী ব্যাপক মিডিয়া কভারেজ করতে সক্ষম হয়। যার কারণে বক্স অফিসে ব্যাপক ব্যাবসায়িক সাফল্য পায়।
অভিনেতা
আমির খান প্রধান চরিত্রে অভিনয় করার চুক্তি করেন যেখানে অভিষেক বচ্চন ও উদয় চোপড়া পুলিশ কর্মকর্তা হিসাবে তাদের ভূমিকা নিশ্চিত করেন। ক্যাটরিনা কাইফকে প্রধান নায়িকা চরিত্রে চুক্তিবদ্ধ হন আমির খানের বিপরীতে।
সাউন্ডট্র্যাক
ধুম এবং ধুম ২ মিউজিক কম্পোজের পর আবারও ধুম ৩ সিজনের জন্য আবারও মিউজিক কম্পোজারের দায়িত্ব প্রিতমকে দেয়ার ঘোষণা করা হয়।
গন্ধর্ব
গন্ধর্ব (সংস্কৃত: गन्धर्व) হল হিন্দুধর্ম, বৌদ্ধধর্ম ও  জৈনধর্ম অনুসারে স্বর্গীয় প্রাণীদের শ্রেণি যাদের পুরুষরা ঐশ্বরিক অভিনয়শিল্পী যেমন সঙ্গীতশিল্পী ও গায়ক এবং মহিলারা ঐশ্বরিক নর্তক। এটি ভারতীয় শাস্ত্রীয় সঙ্গীতে দক্ষ গায়কদের জন্যও একটি শব্দ। গন্ধর্বরা ঐতিহাসিক গান্ধার অঞ্চলের সাথে যুক্ত।
বৈদিক যুগ
গন্ধর্ব শব্দটি বৈদিক উৎসে (ঋগ্বেদ সহ) বিদ্যমান। ওবেরলিসের মতে, "মণ্ডল ১, ৯ ও ১০-এ গন্ধর্বকে স্বর্গীয় সত্তা (সূর্যের কাছে / স্বর্গীয় জলে বাস করা) হিসাবে উপস্থাপিত করা হয়েছে যেটি দেবতা ও উৎসর্গকারীদের সুবিধার জন্য সোমকে (স্পষ্টত) পর্যবেক্ষণ করে।" গন্ধর্বও "সোম উদ্ভিদে (ঋগ্বেদ ৯.১১৩.৩) স্থাপন করার জন্য 'সূর্যের কন্যা' থেকে সোম গ্রহণ করে, অর্থাৎ, এটিকে এই পৃথিবীতে নিয়ে আসে।" গন্ধর্বও মানুষ (ঋগ্বেদ ১০.১০.৪) এবং ঘোড়া (ঋগ্বেদ ১.১৬৩.২) সহ বাইরে থেকে অন্যান্য জিনিস নিয়ে আসে। যেমন, গন্ধর্বদের কাজ হল "বস্তুগুলিকে 'বাহির থেকে' এই জগতে নিয়ে যাওয়া যার ফলে তাদের (সম্ভাব্য) বিপজ্জনক প্রকৃতি থেকে বিচ্ছিন্ন করা।" পরবর্তীতে চিত্রটি উর্বরতা ও পুরুষত্বের সাথেও যুক্ত হয়।
হিন্দুধর্ম
হিন্দুধর্মে, গন্ধর্বরা হল পুরুষ প্রকৃতির আত্মা এবং অপ্সরাদের স্বামী। কিছু অংশ প্রাণী, সাধারণত পাখি বা ঘোড়া। তাদের অসাধারণ সঙ্গীত দক্ষতা আছে। তারা সোমাকে পাহারা দেয় এবং তাদের প্রাসাদে দেবতাদের জন্য সুন্দর সঙ্গীত বাজায়। গন্ধর্বদের প্রায়শই দেবতাদের দরবারে গায়ক হিসাবে চিত্রিত করা হয়।
মহাকাব্য মহাভারতে গন্ধর্বদের বিস্তৃতভাবে উল্লেখ করা হয়েছে যেমন দেবতাদের (নর্তক ও গায়ক হিসেবে) এবং যক্ষদের সাথে, শক্তিশালী যোদ্ধা হিসেবে। এগুলিকে বিভিন্ন অঞ্চলে বিস্তৃত বলে উল্লেখ করা হয়েছে।
পিতৃত্ব
গন্ধর্বদের জন্য বিভিন্ন পিতৃত্ব দেওয়া হয়। এদের বলা হয় প্রজাপতির, ব্রহ্মার, কশ্যপের, মুনিদের, অরিষ্টের, বা বাকের।
ভাগবত পুরাণে উল্লেখ আছে যে সৃষ্টির সময় ব্রহ্মা যখন কিছু যৌন সক্রিয় অসুরদের কার্যকলাপ দেখেছিলেন, তখন তিনি হেসেছিলেন। তাঁর হাসি থেকে গন্ধর্বদের উৎপত্তি হয়েছিল।
বৌদ্ধধর্ম
গন্ধর্ব হলেন বৌদ্ধ সৃষ্টিতত্ত্বের সর্বনিম্ন পদমর্যাদার দেবতাদের মধ্যে একজন। তারা চতু্রমহারাজকায়িক দেবতাদের মধ্যে শ্রেণীবদ্ধ, এবং পূর্বের অভিভাবক মহান রাজা ধৃতরাষ্ট্রের অধীন। নৈতিকতার সবচেয়ে মৌলিক রূপ অনুশীলন করার ফলস্বরূপ প্রাণীরা গন্ধর্বদের মধ্যে পুনর্জন্ম লাভ করে (জনসভা সুত্ত, দীঘ নিকায় ১৮)। গন্ধর্বরা বাতাসে উড়তে পারে এবং সঙ্গীতজ্ঞ হিসেবে তাদের দক্ষতার জন্য পরিচিত। তারা গাছ ও ফুলের সাথে সংযুক্ত, এবং বাকল, রস ও ফুলের গন্ধে বাস করে বলে বর্ণনা করা হয়। তারা মরুভূমির প্রাণীদের মধ্যে যারা একা ধ্যানরত একজন সন্ন্যাসীকে বিরক্ত করতে পারে।
গন্ধর্ব ও যক্ষ শব্দগুলি কখনও কখনও একই সত্তাকে নির্দেশ করে৷ এই ক্ষেত্রে যক্ষ হল আরও সাধারণ শব্দ, যার মধ্যে বিভিন্ন ধরনের নিম্ন দেবতা রয়েছে
মধ্যবর্তী পুনর্জন্ম
মজ্ঝিমনিকায় এর মহাতানহসংখ্যা সুত্তে, বুদ্ধ ভিক্ষুদের ব্যাখ্যা করেছেন যে তিনটি শর্ত পূরণ হলে ভ্রূণ বিকাশ হয়: মহিলাকে অবশ্যই তার মাসিক চক্রের সঠিক বিন্দুতে থাকতে হবে, মহিলা এবং পুরুষের অবশ্যই যৌন মিলন করতে হবে এবং একজন গন্ধর্ব উপস্থিত থাকতে হবে। এই সুত্তের ভাষ্য অনুসারে, গন্ধব্বা শব্দের ব্যবহার কোন স্বর্গীয় দেবতাকে বোঝায় না, কিন্তু একজন তার কর্ম দ্বারা জন্মগ্রহণ করতে সক্ষম। এটি পুনর্জন্মের মধ্যে সংবেদনশীল সত্তার অবস্থা।
উল্লেখযোগ্য গন্ধর্বগণ
উল্লিখিত উল্লেখযোগ্য গন্ধর্বদের মধ্যে (দীঘ নিকায় ২০ এবং দীঘ নিকায় ৩২-এ) হল পানাদা, ওপামান্না, নালা,  চিত্তসেনা, মাতালি ও জনেসভা। এই তালিকার শেষটি মগধের রাজা বিম্বিসারের পুনর্জন্ম জনসভার সমার্থক বলে মনে করা হয়। মাতালি হল সাকরার সারথি।
টুম্বারু গন্ধর্বদের একজন প্রধান। তার কন্যা ভদ্দা সূর্যবাচ্চা এবং অন্য একজন গন্ধর্ব, পঞ্চশিখার মধ্যে প্রেম সম্পর্কে রোমান্টিক গল্প বলা হয়েছে। পঞ্চশিখা সুরিয়াবাচ্চার প্রেমে পড়েছিলেন যখন তিনি তাকে সাকরার সামনে নাচতে দেখেছিলেন, কিন্তু তখন তিনি মাতালির ছেলে শিখন্দির (বা শিখাদ্দি) প্রেমে পড়েছিলেন। পঞ্চশিখা টুম্বারুর বাড়িতে গিয়ে তার বেলুভা-কাঠের বাঁশিতে সুর বাজালেন, যার সাথে তার দুর্দান্ত দক্ষতা ছিল, এবং প্রেমের গান গেয়েছিলেন যাতে তিনি বুদ্ধ ও অর্হৎদের বিষয়বস্তুকে জড়িয়েছিলেন।
পঞ্চশিখা "চারজন স্বর্গীয় রাজা" এর জন্য একজন বার্তাবাহক হিসেবেও কাজ করে, তাদের কাছ থেকে মাতালির কাছে সংবাদ পৌঁছে দেয়, পরেরটি শক্র ও ত্রয়স্ত্রিং দেবদের প্রতিনিধিত্ব করে।
জৈনধর্ম
জৈনধর্মে, গন্ধর্বদের আটজন ব্যানতারা দেবের মধ্যে শ্রেণীবদ্ধ করা হয়।
তিলোয়পণত্তি দশজন গন্ধর্বদের তালিকা প্রদান করে:
শ্বেতাম্বর সম্প্রদায়ের সংগ্রহনী সূত্র সামান্য ভিন্ন তালিকা প্রদান করে:
দিগম্বর সম্প্রদায় গন্ধর্বদের সোনালী বর্ণের বলে বর্ণনা করে যেখানে শ্বেতাম্বর ঐতিহ্য তাদের কালো বলে স্বীকার করে। তুম্বারু তাদের পবিত্র গাছ।
জেমস মুইরহেড
জেমস ম্যাথু মুইরহেড (জন্ম: ৩০ জুলাই, ১৯৯৩) ভিক্টোরিয়া প্রদেশের মেলবোর্নে জন্মগ্রহণকারী অস্ট্রেলিয়ার উদীয়মান ক্রিকেটার। অস্ট্রেলিয়া ক্রিকেট দলে খেলার পাশাপাশি ঘরোয়া ক্রিকেটে ভিক্টোরিয়া ও পার্থ স্কর্চার্সে খেলছেন। এছাড়াও, অ্যাডিলেড স্ট্রাইকার্স ও মেলবোর্ন স্টার্স দলে খেলেছেন। আল্টোনা থেকে আগত জেমস মুইরহেড একজন লেগ স্পিনার। খেলোয়াড়ী জীবনের শুরুতেই তিনি বিতর্কে জড়িয়ে পড়েন। ভিক্টোরিয়া দলের অগোচরেই সাউথ অস্ট্রেলিয়া দলের সাথে চুক্তিবদ্ধতার দরুন দলকে AUD১৫,০০০ অস্ট্রেলীয় ডলার জরিমানা দিতে হয়।
খেলোয়াড়ী জীবন
২০১৩ সালের জানুয়ারিতে ভিক্টোরিয়ার পক্ষে ও সাউথ অস্ট্রেলিয়ার বিপক্ষে তার অভিষেক ঘটে। এছাড়াও তিনি অস্ট্রেলিয়ার অনূর্ধ্ব-১৯ দলের হয়ে খেলেছেন। এছাড়াও তিনি ক্রিকেট অস্ট্রেলিয়া আমন্ত্রিত একাদশে প্রতিনিধিত্ব করেন ও ২০১৩ সালের অ্যাশেজ সিরিজে আগত অস্ট্রেলিয়ায় সফরকারী ইংল্যান্ড দলের মোকাবেলা করেন।
২৯ জানুয়ারি, ২০১৪ তারিখে হোবার্টের বেলেরিভ ওভালে অনুষ্ঠিত টুয়েন্টি২০ আন্তর্জাতিকে ইংল্যান্ড দলের বিপক্ষে তার অভিষেক হয়। খেলায় তিনি ৪ ওভার বোলিং করে ৩৪ রান দিয়ে ১ উইকেট লাভ করেন।
শকীক আল বলখী
শকীক আল বলখী (মৃত্যু: ৮১০ খ্রিষ্টাব্দ) প্রাথমিক যুগের একজন সুফি সাধক ছিলেন।
বিকাশ চৌধুরী (ক্রিকেটার)
বিকাশ চৌধুরী (৭ জানুয়ারি ১৯৩৮ – ২৩ নভেম্বর ২০১৯) ছিলেন একজন ভারতীয় ক্রিকেটার । তিনি ১৯৫৯ থেকে ১৯৬৩ সালের মধ্যে বাংলার হয়ে পাঁচটি প্রথম-শ্রেণীর ম্যাচ খেলেছেন।
সিকিম রাজ্যের সরকার প্রধানদের তালিকা
এই নিবন্ধটি ১৯৪৪ থেকে ১৯৭৫ সালে গণভোটের মাধ্যমে ভারতের ২২তম রাজ্য হয়ে উঠা পর্যন্ত সিকিম রাজ্যের সরকার প্রধানের তালিকা সম্মন্ধে।
শকীক আল বলখী
ইতিহাস থেকে জানা যায় তিনি ইব্রাহিম আদহাম এর শিষ্য ছিলেন। তিনি তাওয়াক্কুল বা আল্লাহর উপর নির্ভরশীলতার গুরুত্বের উপর জোর দিতেন।
আল তুতিলি
আল আমা আল তুতিলি (মৃত্যু ১১২৬) ছিলেন আন্দালুসের টুডেলায় জন্মগ্রহণকারী একজন মুলাদি কবি। আল আমা অর্থ একজন অন্ধ এবং তুতিলি অর্থ ‘টুডেলা থেকে’। তিনি সেভিলে বেড়ে উঠেন। সেখানে তিনি কবিতায় দক্ষতা অর্জন করেন। পরবর্তীতে তিনি মুরসিয়ায় বসবাস করেন। আল তুতিলি অল্প বয়সে মারা যান। আন্দালুসে আলমোরাভি যুগে তিনি অন্যতম খ্যাতনামা কবি ও সঙ্গীতকার ছিলেন। সারাগোসার আলমোরাভি গভর্নর ইবনে তিফিলউয়িতের দরবারে তিনি ইবনে বাজার সাথে কবিতার প্রতিযোগিতা করেন। তার স্ত্রীর মৃত্যুতে লিখিত শোকগীতির জন্য তিনি পরিচিত।
মারাম্‌বিজি নদী
right|thumb|300px|ওয়াগা ওয়াগা শহরে মারামবিজি নদীর উপর একটি অ্যালেন ট্রাস ধাঁচের সেতুমারাম্‌বিজি (Murrumbidgee) দক্ষিণ-পূর্ব অস্ট্রেলিয়ার নদী এবং মারি নদীর অন্যতম প্রধান উপনদী। নিউ সাউথ ওয়েল্‌সের অস্ট্রেলীয় আল্প্‌সের বৃষ্টিবহুল পশ্চিম ঢালে এই নদীর জন্ম। এটি তারপর অস্ট্রেলিয়ান ক্যাপিটাল টেরিটোরির মধ্য দিয়ে এবং তারও পর ওয়াগা ওয়াগা, নারান্দেরা, ও হে শহরের পাশ দিয়ে প্রবাহিত হয়ে ভিক্টোরিয়া ও নিউ সাউথ ওয়েল্‌স রাজ্যের সীমান্তে মারি নদীর সাথে মিলিত হয়েছে। নদীটি ১৬০০ কিমি দীর্ঘ। এটিকে পানি সেচের কাজে লাগানো হয়।
উইলিয়াম লিপ্‌স্কম
জীবনী
লিপ্‌স্কম ওহাইও অঙ্গরাজ্যের ক্লিভল্যান্ড শহরে জন্মগ্রহণ করেন। তিনি ১৯৪১ সালে কেন্টাকি বিশ্ববিদ্যালয় থেকে রসায়নে বিজ্ঞানে স্নাতক উপাধি অর্জন করেন। ১৯৪৬ সালে ক্যালিফোর্নিয়া ইন্সটিটিউট অফ টেকনোলজি থেকে রসায়নে পিএইচডি ডিগ্রি অর্জন করেন। ১৯৪৬ সালে মিনেসোটা বিশ্ববিদ্যালয়ে রসায়নের সহকারী অধ্যাপক হিসেবে যোগ দেন। ১৯৫০ সালে সহযোগী অধ্যাপক এবং ১৯৫৪ সালে অধ্যাপক পদে উন্নীত হন। ১৯৫৯ সালে হার্ভার্ড বিশ্ববিদ্যালয়ে রসায়নের অধ্যাপক পদে যোগ দেন এবং ১৯৬২ সালে বিভাগের প্রধান হন। ১৯৯০ সাল পর্যন্ত এখানেই কর্মরত ছিলেন।
শীলাফলক
একটি শীলাফলক (ইংরেজি: ), বা মাঝে মাঝে স্টেলা (বহুবচন স্টেলাস বা স্টেলা, ল্যাটিন থেকে উদ্ভূত হয়), হল একটি পাথর বা কাঠের পট্ট, এটি সাধারণত চওড়ার চেয়ে বেশি লম্বা হয়, যা প্রাচীন বিশ্বে কীর্তিস্তম্ভ হিসাবে খাড়া করা হত। শীলাফলক-এর পৃষ্ঠে প্রায়শই পাঠ্য, অলঙ্করণ বা উভয়ই থাকে। এগুলি খোদাই করা, ত্রাণী খোদাই করা বা আঁকা হতে পারে।
শীলাফলক অনেক কারণে তৈরি হত। অন্ত্যেষ্টিক্রিয়া বা স্মারক উদ্দেশ্যে সমাধি শীলাফলক ব্যবহার করা হত। পাথরের পট্ট হিসাবে শীলাফলক প্রাচীন গ্রীক এবং রোমান সরকারী নোটিশ হিসাবে বা সীমানা বা সম্পত্তি চিহ্নিত করার জন্য সীমানা চিহ্নিতকারী হিসাবেও ব্যবহৃত হত। যুদ্ধের স্মারক হিসাবে মাঝে মাঝে শীলাফলক তৈরি করা হত। উদাহরণস্বরূপ, অন্যান্য স্মারকগুলির সাথে, ওয়াটারলু যুদ্ধের ময়দানে যুদ্ধে অংশগ্রহণকারীদের দ্বারা উল্লেখযোগ্য ক্রিয়াকলাপগুলির অবস্থানগুলিতে অর্ধ ডজনেরও বেশি শীলাফলক স্থাপন করা হয়েছে।
দাইপুকুরিয়া ইউনিয়ন
চককির্তী ইউনিয়ন বাংলাদেশের রাজশাহী বিভাগের চাঁপাইনবাবগঞ্জ জেলার শিবগঞ্জ উপজেলার অন্তর্গত একটি ইউনিয়ন।
জনপ্রতিনিধি
বর্তমান চেয়ারম্যান-
মার্ক ভার্মুলেন
মার্ক অ্যান্ড্রু ভার্মুলেন (Mark Vermeulen; জন্ম: ২ মার্চ, ১৯৭৯) রোডেশিয়ার সালিশ্‌বুরিতে জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি।
ঘরোয়া প্রথম-শ্রেণীর ক্রিকেটে ম্যাশোনাল্যান্ড এ, মাতাবেলেল্যান্ড, ওয়েস্টার্নস ও মাতাবেলেল্যান্ড তুস্কার্সের প্রতিনিধিত্ব করেছেন তিনি। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, মাঝে-মধ্যে দলের প্রয়োজনে ডানহাতে অফ ব্রেক বোলিংয়ে পারদর্শীতা দেখিয়েছেন মার্ক ভার্মুলেন।
ঘরোয়া ক্রিকেট
জাতীয় অনূর্ধ্ব-১৯ দলের অধিনায়কের দায়িত্বে ছিলেন তিনি। জিম্বাবুয়ের ঘরোয়া ক্রিকেটে লোগান কাপ প্রতিযোগিতায় ম্যাশোনাল্যান্ড ঈগলসের পক্ষে খেলেছেন। এ প্রতিযোগিতায় তিনি বেশ দক্ষতা প্রদর্শন করেছেন।